open-index/open-wikipedia-markdown huggingface dataset:
கலைஞர் கைவினைத் திட்டம்

**கலைஞர் கைவினைத் திட்டம்**, தமிழ்நாடு அரசு கைவினைஞர்களுக்கு 5% வட்டியுடன்  ரூபாய் 50 ஆயிரம் முதல் 3 லட்சம் வரை கடனுதவி வழங்கும் திட்டத்தை, குறு, சிறு மற்றும் நடுத்தரத் தொழில் நிறுவனங்கள் துறை மூலம் 11 டிசம்பர் 2024 அன்று அறிவித்தது. இத்திட்டத்தின் மூலம் குடும்ப தொழில் அடிப்படையில் இல்லாமல் 25 வகையான கைவினை கலைகள் மற்றும் தொழில்களில் ஈடுபட்டுள்ள அனைத்து தரப்பு மக்களும் பயன்பெறும் வகையில் உருவாக்கப்பட்டுள்ளது. இத்திட்டத்தின் மூலம் புதிய தொழிலை தொடங்கவும், செய்யும் தொழிலை நவீன வடிவில் மேம்படுத்தவும் கடன் உதவிகளும், திறன் மேம்பாட்டு பயிற்சியும் அளிக்கப்படுகிறது. இத்திட்டத்தில் பயன்பெற விரும்புவோர் www.msmeonline.tn.gov.in என்ற இணையதளத்தை பயன்படுத்தி இணையவழியில் விண்ணப்பிக்கலாம்.

இத்திட்டம் இந்திய அரசு அறிவித்த பிரதம அமைச்சரின் விஸ்வகர்மா திட்டம் போன்றதே என அரசியல் விமர்சகர்கள் கூறுகின்றனர்.
இத்திட்டத்தில் அதிகபட்சம் ரூபாய்.3 லட்சம் வரை பிணை இன்றி கடனுதவி பெறலாம். கடன் தொகையில் 25% சதவீதம் அல்லது அதிகபட்சம்.ரூபாய் 50 ஆயிரம் வரை மானியம் வழங்கப்படுகிறது. மேலும் கடனுக்கு  5 சதவீதம் வரை வட்டி மானியம் வழங்கப்படுகிறது. பயனாளிகளின் குறைந்தபட்சம் 35 வயது நிரம்பியவராக இருத்தல் வேண்டும்.
## கடனுக்கு தகுதியான கைவினை கலைகள் மற்றும் தொழில்கள்
# படகு தயாரித்தல்
# மீன்பிடி வலை பின்னுதல்
#  நகை செய்தல் & உலோக வேலைப்பாடுகள்
# துணி நெய்தல் மற்றும் துணிகளில் கலை வேலைப்பாடுகள் செய்தல்
#  மண்பாண்டம் & சுடுமண் வேலைகள்
# கூடை முடைதல் & துடைப்பான் செய்தல்
# கட்டிட வேலை
# மரவேலைப்பாடுகள்
#  சிற்ப வேலைப்பாடுகள், கற்சிலை வடித்தல் & சுதை வேலைப்பாடுகள்
# கயிறு & பாய் பின்னுதல்
# பொம்மை தயாரித்தல்
# மலர் வேலை செய்தல்
# தையல் வேலை
# சிகையலங்காரம் & அழகுக்கலை
# துணி வெளுத்தல்  &  துணி தேய்த்தல்
# இசைக்கருவிகள் தயாரித்தல்
# பாசிமணி வேலைப்பாடுகள்
# மூங்கில், சணல், பனை ஓலைத் தொழில் & . பிரம்பு வேலைப்பாடுகள்
# ஓவியம் வரைதல் & வர்ணம் பூசுதல் 
# பூட்டு தயாரித்தல்
# கண்னாடி வேலைப்பாடுகள்
#பழங்குடியினரின் இயற்கை சேகரிப்புகள் மற்றும் கைவினைப் பொருள்கள்

## விமர்சனங்கள்
இந்திய அரசு கொண்டு வந்துள்ள  பிரதம அமைச்சரின் விஸ்வகர்மா திட்டத்தின் பிரதியே கலைஞர் கைவினைத் திட்டம் என்று எதிர்கட்சிகள் குற்றம் சாட்டுகின்றனர்.
## இதனையும் காண்க
* பிரதம அமைச்சரின் விஸ்வகர்மா திட்டம் 
## மேற்கோள்கள்

## வெளி இணைப்புகள்
* அண்ணல் அம்பேத்கார் வணிக முன்னோடித் திட்டம் (AABCS)

பகுப்பு:தமிழ்நாடு அரசுத் திட்டங்கள்
வான் எப்னர் சுரப்பி

thumb|மனிதனின் வான் எப்னர் சுரப்பிகள்
**வான் எப்னர் சுரப்பிகள்** (*Von Ebner's gland*) என்பது **எப்னர் சுரப்பிகள்** அல்லது சுவை சுரப்பிகள் என்றும் அழைக்கப்படுகிறது. இச்சுரப்பிகள் வாய்ப் பகுதியில் காணப்படும் நாளமுள்ள சுரப்பிகள் ஆகும். மேலும்  இவை படல உமிழ்நீர் சுரப்பிகளாகும். இவை நாக்கின் பின்புறப் பகுதியில் மூன்றில் ஒரு பகுதிக்குச் சற்று முன்புறமாக, நாக்கின் கோலைப் படல அடிப்பகுதியில், முனைய சல்கசுக்கு முன்புறமாகக் காணப்படுகின்றன.

இந்த சுரப்பிகள் ஆத்திரிய உயிரணுவியலாளரான விக்டர் வான் எப்னரின் பெயரால் அழைக்கப்படுகின்றன.

வான் எப்னர் சுரப்பிகள் தொண்டைப்பகுதி லிப்பேசு நொதியினைச் சுரக்கின்றன. இந்நொதிகள் வாயில் கொழுப்பு நீராற்பகுத்தல் செயல்முறையைத் தொடங்குகின்றன. இந்தச் சுரப்பிகள் இவற்றின் நீர்ச் சுரப்புத் தகடு மற்றும் அகழியறும்புகளைச் சுற்றியுள்ள பகுதிகளின் அடியில் வெளியேற்றுகின்றன. இந்த சுரப்பு வாயிலிருந்து பொருளை வெளியேற்றி, சுவை மொட்டுகளில் மாறிவரும் தூண்டுதல்களுக்கு ஏற்ப விரைவாகச் செயல்பட உதவுகிறது.

வான் எப்னர் சுரப்பிகள் நாக்குத் தொண்டை நரம்பான, மண்டை நரம்பு IXஆல் நரம்பு மண்டலத்துடன் இணைக்கப்பட்டுள்ளன.

## மேலும் காண்க

* முதிர்நிலை மாந்த உடல் சிறப்புக் கல வகைகளின் பட்டியல்

## மேற்கோள்கள்

## வெளி இணைப்புகள்

* ''அன்டன் கில்பர்ட் விக்டர் எப்னர், ரிட்டர் வான் ரோஃபென்ஸ்டீன்'' நுழைவு @whonamedit.com
* 
* 
* 
* Histology image: 126_05ஓக்லஹோமா பல்கலைக்கழக சுகாதார அறிவியல் மையம்
* Dental ஹிஸ்டாலஜி  2007-05-05 at the Wayback Machine, University of Southern கலிஃபோர்னியா

பகுப்பு:மனித உடலியங்கியல்
கீழுதட்டுச் சுரப்பிகள்

**கீழுதட்டுச் சுரப்பிகள்** (*Labial glands*) என்பது வாயின் துளையைச் சுற்றியுள்ள சீதெம்ன் சவ்வு வாய்க்குழிசுற்றியினைச் சுற்றியுள்ள இடைப்பகுதியில் அமைந்துள்ள சிறிய உமிழ்நீர்ச் சுரப்பிகள் ஆகும்.

இவை வட்ட வடிவத்தில் உள்ளன. மேலும் சிறிய பட்டாணி அளவிவில் காணப்படும். இவற்றின் குழாய்கள் சளி சவ்வில் நுண் துளைகளால் திறக்கின்றன.

பரோடிட் மற்றும் வாய்ச் சுரப்பிகளைப் போலவே, கீழுதட்டுச் சுரப்பிகளும் உமிழ்நீர் கருக்களில் எழும் இணைப்பரிவு இழைகளால் ஊடுருவி, நாத்தொண்டை நரம்பு மற்றும் தாழ் கன்னக்கதுப்பு நரம்புகளுடன் ஓடி செவி நரம்பணுத்திரளுக்குப் பயணிக்கின்றன. இங்கு இவை ஒத்திசைந்து கீழுதட்டுச் சுரப்பி வரை செல்கின்றது. மேல் கழுத்து நரம்பு முடிச்சிலிருந்து தொடங்கும் நரம்புணுத்திரள் பின் இழைகளிடப்பட்ட பரிவு நரம்புகளுடன் இணைப்புடையதாகின்றன. இவை நரம்பிணைப்பல்லாமல் செவி நரம்பணுத்திரள் வழியாகச் செல்கின்றன.

## மேற்கோள்கள்
இந்தக் கட்டுரை 20வது பதிப்பின் 1111ஆம் பக்கத்திலிருந்து பொது களத்தில் உரையை உள்ளடக்கியது.  கிரேயின் உடற்கூறியல் (1918)

## வெளி இணைப்புகள்

* Histology image: 95_08ஓக்லஹோமா பல்கலைக்கழக சுகாதார அறிவியல் மையம்

பகுப்பு:உடற்கூற்றியல்
குணசீலம், திருச்சிராப்பள்ளி

**குணசீலம்** என்பது இந்தியா தமிழ்நாடு மாநிலத்தில் திருச்சிராப்பள்ளி மாவட்டத்தின் முசிறி வட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 101.64 மீ. உயரத்தில், () என்ற புவியியல் ஆள்கூறுகள் கொண்டு குணசீலம் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், குணசீலம் ஊரின் மொத்த மக்கள்தொகை 3,084 ஆகும். இதில் 1,513 பேர் ஆண்கள் மற்றும் 1,571 பேர் பெண்கள் ஆவர்.
## சமயம்
### இந்துக் கோயில்
பிரசன்ன வெங்கடாசலபதி கோயில் என்ற பெருமாள் கோயில் ஒன்று இவ்வூரில் பிரசித்தி பெற்றுள்ளது.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
ஜெமினி (மொழி மாதிரி)

கூகுள் தலைமை நிர்வாக அதிகாரி சுந்தர் பிச்சை மற்றும் டீப் மைண்ட் சிஇஓ டெமிஸ் ஹசாபிஸ் ஆகியோர் ஜெமினியின் வளர்ச்சிக்கு தலைமை தாங்கினர்.***ஜெமினி*** (Gemini) என்பது கூகிள் டீப் மைண்ட் உருவாக்கிய பன்முக பெரிய மொழி மாதிரிகளின் குடும்பமாகும், இது லாஎம்டிஏ மற்றும் பிஏஎல்எம் 2 இன் தொடர்ச்சியாகச் செயல்படுகிறது. *ஜெமினி அல்ட்ரா, ஜெமினி புரோ, ஜெமினிப் ஃப்ளாஷ், ஜெமினி நானோ* ஆகியவற்றைக் கொண்ட இது, ஓபின்ஏஐ ஜிபிடி-4 க்கு போட்டியாளராக நிலைநிறுத்தப்பட்டு, திசம்பர் 6,2023- இல் அறிவிக்கப்பட்டது. அதே பெயரில் சாட்பாட்டினை இயக்குகிறது.

## வரலாறு

### வளர்ச்சி
மே 10, 2023 அன்று கூகுள் ஐ/ஓ மேம்பாட்டாளர் மாநாட்டின் முக்கிய உரையின் போது துணை நிறுவனமான *கூகுள் டீப் மைண்டால்* உருவாக்கப்பட்ட ஜெமினி என்ற பெரிய மொழி மாதிரியை (LLM) கூகுள் அறிவித்தது. இது PalM 2 இன் வெற்றிகரமான தொடர்ச்சியாக வெளியிடப்பட்டது. கூகுளின் தலைமைச் செயல் அதிகாரியான சுந்தர் பிச்சை ஜெமினி இன்னும் அதன் ஆரம்ப வளர்ச்சி நிலையில் இருப்பதாகக் கூறினார். மற்ற எல்எல்எம்களைப் போலல்லாமல், ஜெமினி தனித்தன்மை வாய்ந்ததாகக் கூறப்பட்டது, அது ஒரு உரைத் தரவகமாக மட்டும் பயிற்சியளிக்கப்படாது பல காரணிக் கற்றலாக வடிவமைக்கப்பட்டுள்ளது, அதாவது உரை, படங்கள், ஒலி, நிகழ்படம் மற்றும் கணினிக் குறியீடு உட்பட பல வகையான தரவுகளை ஒரே நேரத்தில் செயலாக்க முடியும். இது டீப்மைண்ட் மற்றும் *கூகுள்பிரைன்* ஆகியவற்றுக்கு இடையேயான ஒத்துழைப்பாக உருவாக்கப்பட்டது.

### வெளியீடு
திசம்பர் 6,2023-இல், பிச்சை மற்றும் ஹசபீஸ் ஒரு மெய்நிகர் செய்தியாளர் கூட்டத்தில் "ஜெமினி 1" ஐ அறிவித்தனர். இது மூன்று மாதிரிகளைக் கொண்டிருந்தது. ஜெமினி அல்ட்ரா, "மிகவும் சிக்கலான பணிகளுக்காக" வடிவமைக்கப்பட்டுள்ளது, ஜெமினி புரோ, "பரந்த அளவிலான பணிகளுக்காக வடிவமைக்கப்பட்டுள்ளது", ஜெமினி நானோ, "*ஆன்-டிவைஸ்* பணிகளுக்காக" வடிவமைக்கப்பட்டுள்ளது. அறிமுகத்தின் போது, ஜெமினி ப்ரோ மற்றும் நானோ முறையே பார்ட் மற்றும் பிக்சல் 8 ப்ரோ திறன்பேசிகளுடன் ஒருங்கிணைக்கப்பட்டன.கூகுள் தேடல், கூகுள் விளம்பரங்கள், குரோம், கூகுள் ஒர்க் ஸ்பேஸ், ஆல்பா கோட் 2 ஆகிய பிற கூகுள் திட்டத்துடன் ஒருங்கிணைத்தது.  இது ஆங்கிலத்தில் மட்டுமே கிடைத்தது. கூகிளின் "மிகப்பெரிய மற்றும் மிகவும் திறமையான AI மாதிரி" என்று அழைக்கப்படும் மற்றும் மனித நடத்தையைப் பின்பற்ற வடிவமைக்கப்பட்டுள்ளது. கூகுள் நிறுவனம் "விரிவான பாதுகாப்பு சோதனை" தேவைப்படுவதால் அடுத்த ஆண்டு வரை ஜெமினி பரவலாக கிடைக்காது என்று கூறியது.
## மேற்கோள்கள்

## வெளி இணைப்புகள்
** 
** Press release via *[[:en:The_Keyword|The Keyword]]*
** White paper for 1.0 and 1.5

பகுப்பு:கூகுள் மென்பொருட்கள்
ரஞ்சித்

**ரஞ்சித்** எனக் குறிப்பிடப்படுபவர் இவராக இருக்கலாம் தேடுக:

* இரஞ்சித் (இயக்குநர்) மலையாள சினிமாவில் பிரபலமான இந்திய திரைக்கதை எழுத்தாளர் மற்றும் திரைப்பட இயக்குநர்.
* பா. ரஞ்சித் (இயக்குநர்) தமிழ் திரைப்பட இயக்குநர்.
* ரஞ்சித் குமார் தாஸ் அசாமைச் சேர்ந்த ஒரு அரசியல்வாதி.
* ரஞ்சித் சியம்பலாபிட்டிய இலங்கை அரசியல்வாதி.
* ரஞ்சித் தேபர்பர்மா திரிபுரா புலிப்படையின் தற்போதைய தலைவர்.
* ரஞ்சித் (நடிகர்) (தமிழ், தெலுங்கு மற்றும் மலையாள மொழி படங்களில் தோன்றும் நடிகர்)
* ரஞ்சித் (பாடகர்) கேரளாவைச் சேர்ந்த இந்திய பின்னணிப் பாடகர்.
* ரஞ்சித்சிங் திசாலே மகாராட்டிரா மாநில பள்ளிக்கூட ஆசிரியர். உலக ஆசிரியர் பரிசு வென்ற ஐந்தாவது நபர்.
குழல் உமிழ்நீர்ச் சுரப்பி

**குழல் உமிழ்நீர்ச் சுரப்பிகள்** (*Tubarial salivary gland*) என்று அழைக்கப்படும் குழல் சுரப்பிகள் மனிதர்களில் காணப்படும் ஓர் இணை உமிழ்நீர்ச் சுரப்பிகள் ஆகும். மனிதர்களில் நாசி குழிக்கும் தொண்டைக்கும் இடையில் இவை காணப்படும்.

## விளக்கம்
குழல் உமிழ்நீர்ச் சுரப்பிகள் நாசிப்பகுதித் துருத்தம் மேலுள்ள உள்ள மூக்குத் தொண்டைக்குழாயின்  பக்கவாட்டு சுவர்களில் காணப்படுகின்றன  இதன் காரணமாக இச்சுரப்பிகள் குழல் சுரப்பிகள் என்று அழைக்கப்படுகின்றன. இந்த உமிழ்நீர்ச் சுரப்பு முன்னிற்குஞ்சுரப்பி படல புரதத்துடன் இணைகின்றன. இதன் அடிப்படையிலே இந்த சுரப்பிகள் கண்டுபிடிக்கப்பட்டன.

## வரலாறு
நெதர்லாந்து புற்றுநோய் நிறுவனத்தில் இடச்சு விஞ்ஞானிகள் குழு ஒன்று பாசிட்ரான் உமிழ்பு தளகதிர்படயியல்/வரியோட்டவழிக் கணித்த குறுக்குவெட்டு வரைவியினை பயன்படுத்தி 2020 செப்டம்பரில் இந்த சுரப்பிகளைக் கண்டுபிடித்தனர்.

## முக்கியத்துவம்
கதிரியக்கச் சிகிச்சையில் குழாய் சுரப்பிகள்  முக்கியத்துவம் வாய்ந்தவையாக உள்ளன. சுரப்பிகளின் கதிர்வீச்சைத் தவிர்ப்பது, வாய் வறட்சி போன்ற கதிர்வீச்சு சிகிச்சையின் பல பக்க விளைவுகளைத் தடுக்கும் என்று நம்பப்படுகிறது.

## சர்ச்சை
இந்த உறுப்பு சமீபத்தில் தான் கண்டுபிடிக்கப்பட்டது என்ற கூற்று உடற்கூறியல் நிபுணர்களால் சர்ச்சைக்குள்ளாகியுள்ளது.

## மேற்கோள்கள்

பகுப்பு:2020 இல் அறிவியல்
பகுப்பு:சுரப்பிகள்
ஜீசு சுரப்பி

**ஜீசு சுரப்பி** (*Gland of Zeis*) என்பது கண் இமையின் விளிம்பில் அமைந்துள்ள ஒற்றை கதுப்புடன் கூடிய சரும மெழுகுச் சுரப்பிகள் ஆகும். ஜீசு சுரப்பிகள் கண் இமைக்குச் சேவை செய்கின்றன. இந்தச் சுரப்பிகள் ஒருவகையான எண்ணெய் பொருளை உற்பத்தி செய்கின்றன. இது மயிர்க்கால்களின் நடுப் பகுதிக்குள் மெழுகு கதுப்பின் வெளியேற்ற நுண்குழல் வழியாக வெளியிடப்படுகிறது. இச்சுரப்பிகள் அமைந்துள்ள கண் இமைப் பகுதியில், கண் இமைகளின் அடிப்பகுதிக்கு அருகில் "மோல் சுரப்பிகள்" என்று அழைக்கப்படும் அப்போகிரைன் சுரப்பிகள் உள்ளன.

கண் இமைகளைச் சுத்தமாக வைத்திருக்காவிட்டால், குழிப்பையழற்சி போன்ற நிலைமைகள் ஏற்படலாம். மேலும் சரும சுரப்பி பாதிக்கப்பட்டால், புண் மற்றும் சீழ்க்கட்டிகளுக்கு வழிவகுக்கும். ஜீசு சுரப்பிகள் செருமன் கண் மருத்துவ நிபுணர் எட்வர்ட் ஜீசு (′1807-1868) என்பவரின் பெயரால் அழைக்கப்படுகின்றன.

## மேலும் காண்க
* மெய்போமியன் சுரப்பி
* மோல்ஸ் சுரப்பி
* முதிர்நிலை மாந்த உடல் சிறப்புக் கல வகைகளின் பட்டியல்

## மேற்கோள்கள்

பகுப்பு:கண் மருத்துவம்
பகுப்பு:தோலின் கட்டமைப்பு
அமார்தி

thumb| செபிட்-ருட் மற்றும் தோ கெசர் ஆற்றுக்கு இடையே உள்ள அமார்தி பகுதியைக் காட்டும் வரைபடம்.
**அமார்தி** (*Amardi*)(மற்றும் சில சமயங்களில் **மார்டி** ) என்று பரவலாகக் குறிப்பிடப்படும் **அமார்தியன்கள்**, வடக்கே காசுப்பியன் கடலின் எல்லையில் மலைப் பகுதியில் வாழும் ஒரு பண்டைய ஈரானிய இரும்புக் காலத்தைச் சேர்ந்த மார்லிக் என்ற இடத்தில் அமைந்துள்ள அரச கல்லறையின் தளம் அமார்ட் மக்களின் பெயரால் அறியப்படுகிறது. இவர்கள் தாகர் மற்றும் சகர் போன்ற பழங்குடியினருடன் தொடர்புடையவர்கள் அல்லது அதே பழங்குடியினர் என்றும் கூறப்படுகிறது. அதாவது சிதியர்களாக இருக்கலாம். தென்மேற்கு ஈரானில் உள்ள ஒரு வரலாற்றுப் பகுதியான பெர்சிஸில் உள்ள பத்து முதல் பதினைந்து பாரசீக பழங்குடியினரில் ஒருவராக இதே பெயரைக் கொண்ட ஒரு பழங்குடியினரை எரோடோட்டசு குறிப்பிடுகிறார்.  

இவர்கள் நவீன தென்மேற்கு ஈரானில் உள்ள சூசிஸ் மற்றும் பெர்சிஸ் இடையே உள்ள பள்ளத்தாக்குகளில் வாழ்ந்தனர். தெற்கு மார்டி மக்கள் தென்மேற்கில் சூசியர்கள், உக்சி மற்றும் எலிமேனியர்களுடன் சேர்ந்து கொள்ளையடிக்கும் நான்கு மலைவாழ் மக்களில் ஒருவர் என்று பேரரசர் அலெக்சாந்தரின் இராணுவத்தில் இருந்த கிரேக்க அதிகாரிகளில் ஒருவரான நவார்ச் விவரிக்கிறார். இந்த நான்கு நாடோடி குழுக்களில், இவர்கள் மட்டுமே மொழியியல் ரீதியாக ஈரானியப் பழங்குடியினர்.

## வரலாற்றுக் குறிப்புகள்
கிரேக்க வரலாற்று ஆய்வாளர் இசுட்ராபோ *மார்டி* என்ற பெயரை பல முறை குறிப்பிடுகிறார். காஸ்பியன் கடலின் தெற்கே வடக்கு ஈரானில் இப்போது கீலான் மற்றும் மாசாந்தரான் மாகாணங்களில் இவர்களின் இருப்பிடத்தை தனது வரைபடத்தில் அவர் குறிப்பிடுகிறார்.

## புகைப்படங்கள்

படிமம்:Median_Empire.jpg|மீடியாப் பேரரசின் வரைபடம் (கிமு 600), அமார்டியன் பழங்குடியினரின் தொடர்புடைய இடங்களைக் காட்டுகிறது.
படிமம்:Cup_with_a_frieze_of_gazelles_MET_an62.84.R.jpg|இரும்புக் காலதளமான மார்லிக்கின் கண்டெடுக்கப்பட்ட தங்கக் கோப்பை, நியூயார்க் நகரத்தின் பெருநகரக் கலை அருங்காட்சியகத்தில் வைக்கப்பட்டுள்ளது.
படிமம்:Gold_cup_kalardasht.jpg|மாசாந்தரான் மாகாணத்தில் கிடைந்த தங்கக் கோப்பை
படிமம்:Hirschförmiges_Rhyton_aus_Iran,_Grabbeigaben,_Marlik,_1200-800_v.C._(1).jpg|மார்லிக்கில் கிடைத்த மான் சிலை
படிமம்:Swastika_iran.jpg|மார்லிக்கில் கிடைத்த மூன்று சுவசுத்திக்கா வடிவ தங்க கழுத்தணி, தெகுரானிலுள்ள தேசிய அருங்காட்சியகத்தில் வைக்கப்பட்டுள்ளது. 


## மேலும் படிக்க
*
## மேற்கோள்கள்

பகுப்பு:பழங்குடிகள்
பகுப்பு:ஈரானின் வரலாறு
தேவனூரு மகாதேவா

**தேவனூரு மகாதேவா** என்பவர் கன்னட எழுத்தாளராவார். இந்திய அரசு அவருக்கு நான்காவது மிக உயர்ந்த விருதான பத்மஸ்ரீ விருதும் 2024 ஆம் ஆண்டிற்கான வைக்கம் விருதும் பெற்றவராவார்.

## தனிப்பட்ட வாழ்க்கை
மகாதேவா 1948 ஆம் ஆண்டில் இந்தியாவின் கர்நாடக மாநிலத்தின் மைசூர் மாவட்டத்தில் உள்ள நஞ்சனகுடு தாலுகாவில் உள்ள தேவனூரு கிராமத்தில் பிறந்தார்.

## இலக்கியப் பணி
இலக்கிய வட்டாரங்களில் கிளர்ச்சியாளராக அறியப்பட்ட மகாதேவா, 2010 ஆம் ஆண்டில் நிருபதுங்கா விருதை (ரூ 5,01,000) மறுத்தார். மாநிலத்தின் அதிகாரப்பூர்வ மொழியாக இருந்தபோதிலும், பள்ளிகள் மற்றும் கல்லூரிகளில் கற்பிப்பதற்கான முதன்மை மொழியாக கன்னடம் இன்னும் மாற்றப்படவில்லை என்ற அவரது அதிருப்தியின் காரணமாக இவர் இந்த விருதை நிராகரித்தார்.

மகாதேவா தனது *குசுமா பாலே* நாவலுக்காக மத்திய சாகித்ய அகாடமி விருது பெற்றவர் ஆவார். 1990 களில், எழுத்தாளரின் ஒதுக்கீட்டின் கீழ் தன்னை மாநிலங்களவை (இந்திய நாடாளுமன்றத்தின் மேலவை) பரிந்துரைப்பதற்கான அரசாங்கத்தின் வாய்ப்பை அவர் நிராகரித்தார். 2022 ஆம் ஆண்டில், அவர் ஆர். எஸ். எஸ். பற்றி ஒரு புத்தகத்தை வெளியிட்டார், அது அதன் உள்ளடக்கம் மற்றும் அதன் புதுமையான கட்டற்ற வெளியீட்டு மாதிரி ஆகிய இரண்டிற்கும் பெருவாரியான கவனமும் விமர்சனப் பாராட்டும் பெற்றது.

## இலக்கிய பங்களிப்புகள்
* தயானூரு 
* ஓதலாலா 
* *குசுமா பாலே* 
* ஏடேஜ் பித்தா அக்ஷரா 
* தேவனூரு மகாதேவ அவர கிருத்திகலு 
* ஆர்.எஸ்.எஸ். ஆள மத்து அகல (தமிழில் ஆர்.எஸ்.எஸ்: ஆழமும் ஆபத்தும் என்று மொழிபெயர்க்கப்பட்டுள்ளது)

## விருதுகளும் அங்கீகாரங்களும்
இவரின் விருதுகள் மற்றும் பாராட்டுகள் பின்வருமாறு:
* கர்நாடக சாகித்ய அகாடமி விருது
* *குஸுமாபாலே* நாவலுக்காக கேந்திர சாகித்ய அகாடமி விருது.
* 2011 இல் பத்மஸ்ரீ 
* *யாரா ஜப்திகு சிகடா நவிலுகலு* டாக்டர் பி. சந்திரிகா தொகுத்த தேவனூரு மகாதேவாவின் படைப்புகள் மற்றும் தொலைநோக்கு பற்றிய கட்டுரைகளின் தொகுப்பு.
* தமிழ்நாடு அரசின் சமூக நீதிக்கான வைக்கம் விருது 2024.

## மேற்கோள்கள்

பகுப்பு:கன்னடக் கவிஞர்கள்
பகுப்பு:கன்னட எழுத்தாளர்கள்
பகுப்பு:வாழும் மக்கள்
பகுப்பு:1948 பிறப்புகள்
பகுப்பு:Articles with hCards
பகுப்பு:ஊர்ப் பெயரால் அறியப்படும் மக்கள்
மாற்றுத்திறனாளிகளுக்கான தேசிய அடையாள அட்டை

இந்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் *மாற்றுத்திறனாளிகளுக்கு அதிகாரமளித்தல் துறை*மூலம் இந்தியா முழுவதும் உள்ள மாற்றுத்திறனாளிகளுக்கு சான்றிதழ்கள் மற்றும் **மாற்றுத்தினாளிகளுக்கு தனிப்பட்ட  அடையாள அட்டைகள்** அந்தந்த மாநில அரசுகள்/ஒன்றியப் பிரதேசங்களால் அறிவிக்கப்பட்ட தகுதிவாய்ந்த மருத்துவமனை மருத்துவர்கள் மூலம் வழங்கப்படுகிறது. தமிழ்நாட்டில்  குறிப்பிட்ட அரசு மருத்துவமனைகளில் மாற்றுத்திறனாளிகளுக்கான *மருத்துவச் சான்றிதழ்* வழங்கப்படுகிறது மாற்றுத்திறனாளிகளுக்கான அரசு நலத்திட்டங்களை வழங்குவதே தனித்துவமான அடையாள அட்டையின் நோக்கமாகும்.
## சட்டம்
மாற்றுத்திறனாளிகளுக்கான அரசு நலத்திட்டங்களை வழங்க 2016 மாற்றுத்திறனாளிகள் உரிமைச் சட்டத்தின் கீழ்  **மாற்றுத்திறனாளிகளுக்கான தனித்துவ அடையாள அட்டை** 19 ஏப்ரல் 2017 முதல் வழங்கப்படுகிறது.இந்த சட்டத்தின் மூலம் மாற்றுத்திறனாளிகளின் உரிமைகளைப் பாதுகாப்பு மற்றும் கண்ணியத்தை மேம்படுத்துகிறது. மேலும் கல்வி, சமூகம், சட்டம், பொருளாதாரம், கலாச்சாரம், அரசியல் போன்ற பல்வேறு வகைகளில் மாற்றுத்திறனாளிகளின் உரிமைகளைப் பாதுகாக்கிறது.

## மாற்றுத்திறனாளிகளுக்கான அடையாள அட்டையின் பயன்கள்
இந்த அடையாள மூலம் மாற்றுத்திறனாளிகளுக்கு அதிகாரமளித்தல் மூலம் கல்வி, வேலைவாய்ப்பு, சமூகப் பாதுகாப்பு, அணுகல் மற்றும் மறுவாழ்வுக்கான நிதி உதவிகள்,  திறன்-வளர்ப்பு திட்டங்கள் மற்றும் உபகரணங்கள் பெற மாநில அரசுகள்/ஒன்றியப் பகுதிகளின் அரசுகள் மூலம் வழங்கப்படுகிறது.. 
## இதனையும் காண்க
*  மாற்றுத்திறனாளிகளுக்கான அரசு நலத்திட்டங்கள்
* 2016 மாற்றுத்திறனாளிகள் உரிமைச் சட்டம்
## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:மாற்றுத்திறனாளிகள்
பகுப்பு:தமிழ்நாடு அரசின் மாற்றுத்திறனாளிகளுக்கானத் திட்டங்கள்
மோல் சுரப்பி

**மோல் சுரப்பி** (*Moll's gland*) என்பது **குற்றிலை சுரப்பி** என்றும் அழைக்கப்படுகிறது. இது கண் இமையின் விளிம்பில் காணப்படும் ஒரு மாற்றியமைக்கப்பட்ட வறுவியர்ப்பு சுரப்பி ஆகும். இவை கண் இமைகளின் அடிப்பகுதிக்கு அடுத்ததாகவும், கண் இமையின் விளிம்பிற்குள் மைபோமியன் சுரப்பிகளுக்கு முன்பாகவும் உள்ளன. இந்தச் சுரப்பிகள் ஒப்பீட்டளவில் பெரியவை. குழாய் வடிவத்தில் காணப்படும் இச்சுரப்பிகள் இடச்சுக் கண் மருத்துவரான ஜேக்கப் அண்டன் மோல் (1832-1914) என்பவரின் நினைவாகப் பெயரிடப்பட்டு அழைக்கப்படுகின்றன.

மோல் சுரப்பிகள் கண் இமைகளில் உள்ள முடிகளின் அடியில் தனது சுரப்பினை வெளியிடுகின்றன. மோல் மற்றும் சீசு சுரப்பிகள் சருமத்தில் மெழுகினைச் சுரக்கின்றன. இது கண் இமைகளை மென்மையாக வைத்திருக்கிற உதவுகிறது.

மோல் சுரப்பிகள் தொற்றினால் பாதிக்கப்படுகின்றன. சருமம் மற்றும் உயிரணு துகள்களால் இதன் குழாய் அடைக்கப்படுகிறது. சுரப்பியின் குழாயின் அடைப்பு வீக்கத்தை ஏற்படுத்துகிறது. இவ்வீக்கம் கண்ணிமைச் சீழ்க்கட்டி எனப்படுகிறது.

## மேலும் காண்க
* மெய்போமியன் சுரப்பி
* முதிர்நிலை மாந்த உடல் சிறப்புக் கல வகைகளின் பட்டியல்

## மேற்கோள்கள்

* அமெரிக்க குடும்ப மருத்துவர், கண் இமை கோளாறுகள், நோயறிதல் மற்றும் மேலாண்மை
* மனித கண் இமைகளின் உடற்கூறியல்

பகுப்பு:சுரப்பிகள்
பகுப்பு:கண்ணின் உடற்கூறியல்
மிட் வெளி சிட்டி

**மிட் வெளி சிட்டி** (மலாய்; ஆங்கிலம்: *Mid Valley City*; சீனம்: 谷中城) என்பது மலேசியா, கோலாலம்பூர் கூட்டரசுப் பிரதேசத்தில் உள்ள கலப்பு-பயன்பாட்டு வணிக வளாகம் ஆகும். இந்த மேம்பாட்டுப் பகுதி, கோலாலம்பூர் மாநகரத்தின் தென்மேற்கு முனையில் அமைந்துள்ளது.

மிட்வெளி சிட்டி திட்டத்தில் பல்லடுக்கு மாடி குடியிருப்புகள்; மிட் வெளி மெகாமால் வணிகப் பூங்கா *(Mid Valley Megamall);* கார்டன்ஸ் வணிகப் பூங்கா *(The Gardens Shopping Mall);* சிட்டிடெல் மிட் வேலி *(Cititel Mid Valley);* பவுல்வர்ட் தங்கும் விடுதி *(Boulevard Hotel)* போன்ற உயர்ரகத் தங்கும் விடுதிகளைக் கொண்டுள்ளது.

## பொது

மிட் வேலி சிட்டிக்கு 22 செப்டம்பர் 2008 முதல் மலேசிய பல்லூடகப் பெருவழியின் பல்லூடகப் பெருவழித் தகுதி *(MSC Malaysia Cyber Center status)*  வழங்கப்பட்டது. இங்கு அதிவேக அகண்ட அலைவரிசை இணையத் தொடர்புகள் அறிமுகம் செய்யப்பட்டதால் அந்தத் தகுதி வழங்கப்பட்டது.

1980-களின் பிற்பகுதியில் மிட் வேலி சிட்டிக்கான கட்டுமானம் திட்டமிடப்பட்டபோது, ​​அந்த இடத்திற்கு பண்டார் சையத் புத்ரா *(Bandar Syed Putra)* என்று பெயரிடப்பட்டது. மிட் வேலி சிட்டியின் தெற்குப் பகுதி வழியாகச் செல்லும் சையத் புத்ரா சாலையின் பெயரில் மிட் வேலி சிட்டிக்குப் பெயரிடப்பட்டது. இந்த இடத்தில் முன்பு ஒரு கால்நடை வெட்டுக்கூடம் இருந்தது.

## போக்குவரத்து

 பத்துமலை–புலாவ் செபாங் வழித்தடத்தின்  மிட் வெளி கொமுட்டர் நிலையம் வழியாக தொடருந்துப் போக்குவரத்து நேரடியாக வழங்கப்படுகிறது. இந்த நிலையம் மிட் வேலி சிட்டியின் கிழக்கு நுழைவாயிலுடன் நேரடியாக இணைகிறது.

இந்த மிட் வேலி சிட்டி,  கிளானா ஜெயா வழித்தடம் மற்றும்  தஞ்சோங் மாலிம்–கிள்ளான் துறைமுக வழித்தடம் ஆகிய இரு வழித்தடங்களில் அமைந்துள்ள ****;  அப்துல்லா உக்கும் நிலையம் வழியாகவும் சேவை செய்யப்படுகிறது.

## மேலும் காண்க
* மிட் வெளி கொமுட்டர் நிலையம்
* அப்துல்லா உக்கும் நிலையம்
* லெம்பா பந்தாய்
* கிள்ளான் துறைமுக வழித்தடம்
* கோலாலம்பூர் மாநகராட்சி

## காட்சியகம்
**மிட் வெளி சிட்டி வளாகத்தின் காட்சிப் படங்கள்: (2019 - 2020)**

File:KL-MidValleyCity2008.jpg
File:Mid Valley The Gardens Mall 2020 1.jpg
File:Mid Valley Megamall 2020 1.jpg
File:Mid Valley Megamall 2020 3.jpg
Mid Valley OY.jpg
File:Mid Valley 2020 1.jpg
File:Mid Valley Megamall 2020 2.jpg
File:Mid Valley station (Rawang-Seremban Line) (exterior), Kuala Lumpur.jpg


## மேற்கோள்கள்

## வெளி இணைப்புகள்

* The Gardens Website
* Mid Valley City Website
* Cititel Mid Valley Website
* The Boulevard Hotel Kuala Lumpur Website
* Gardens Hotel and Residences Website
* The Gardens Pictures
* Mid Valley Megamall
* Cititel Mid Valley
* Church in Mid Valley City
* Mid Valley City Fans Community

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோலாலம்பூர் சுற்றுலா இடங்கள்
இமைமயிர் உட்சுருளல்

**இமைமயிர் உட்சுருளல்** (*Trichiasis*) என்பது கருவிழியைத் தொடும், கண் இமைகளை நோக்கி வளரும், அசாதாரண நிலையில் உள்ள கண் முடிகளைக் குறிப்பதாகும். இது தொற்று, வீக்கம், தன்னுடல் தாக்க நோய், பிறவிக் குறைபாடுகள், கண் இமை அழற்சி, தீக்காயங்கள் அல்லது கண் இமைள் காயம் போன்ற காரணங்களால் ஏற்படலாம்.

இதற்கான சிகிச்சையாக, பாதிக்கப்பட்ட கண் இமைகளை மின்னாற்றல், சிறப்பு சீரொளி அல்லது அறுவை சிகிச்சை மூலம் அகற்றுவது அல்லது அழிப்பது அடங்கும். பல சந்தர்ப்பங்களில், பாதிக்கப்பட்ட கண் இமைகளை முள் இடுக்கி மூலம் அகற்றிச் சரிசெய்யலாம். இருப்பினும் கண் இமைகள் மீண்டும் வளரும் போது சில வாரங்களில் இந்தப் பிரச்சினை மீண்டும் தொடர்கிறது. கடுமையான முடிகள் கருவிழிப்படலத்தில் வடுக்களை ஏற்படுத்தலாம். இதற்கான சிகிச்சையளிக்கப்படாவிட்டால் பார்வை இழப்புக்கு வழிவகுக்கும். இலேசான நிகழ்வுகளுக்குச் சிகிச்சை தேவையில்லை.

டிராக்கோமா நோய்த்தொற்றின் தொடர்ச்சியான நிகழ்வுகள் இமைமயிர் உட்சுருளல் ஏற்படுத்தலாம் .

சாதாரணக் கண் இமைகளின் பின்புறத் தவறான திசை பெரும்பாலும் கீழ் மூடியையும் பாதிக்கிறது.

## நாய்
நாய்களில் உள்ள இமைமயிர் உட்சுருளல் என்பது கண் இமைகளில் முடியானது தவறான திசையில் வளர்ந்து, கண்ணில் தேய்த்து, எரிச்சலை ஏற்படுத்துவதைக் குறிக்கின்றது. இது பொதுவாகப் பக்கவாட்டு மேல் கண் இமையில் நிகழ்கிறது. இமைமயிர் உட்சுருளல் என்பது கண்ணின் மீது நாசி மடிப்பு தேய்ப்பதால் முடி வருவதையும் குறிக்கிறது. இந்த வகை இமைமயிர் உட்சுருளல் மீது பெட்ரோலியம் ஜெல்லியினை தேய்ப்பதன் மூலம் தட்டையாக்கப்படுகிறது. ஆனால் நிரந்தரத் தீர்விற்குச் சில நேரங்களில் அறுவை சிகிச்சை தேவைப்படுகிறது.

## சிக்கல்கள்

* கீழ் பஞ்சேட் எபிடெலியோபதி
* கண்விழிப்படல புண்கள்
* மரைபடலம்

## மேலும் காண்க

* டிராக்கோமா

## மேற்கோள்கள்


## வெளி இணைப்புகள்

பகுப்பு:கண் குறைபாடுகள்
நீலம் பண்பாட்டு மையம்

**நீலம் பண்பாட்டு மையம்** () என்பது தமிழ் நாட்டைச் சேர்ந்த ஒரு சமூக செயற்பாட்டு அமைப்பாகும். அம்பேத்கரிய கொள்கைகள் மையமாகக் கொண்டு 2017 ஆம் ஆண்டு இதை இயக்குநர் பா. ரஞ்சித் தொடங்கினார். இதழ் வெளியீடு, நூல் வெளியீடு, இசை நிகழ்ச்சிகள், ஆவணப்பட வெளியீடு, தலித் மாணவர்களுக்கு நிதிநல்கை போன்ற செயல்பாடுகளையும் அரசியல் கவனயீர்ப்புகளையும் செய்து வருகிறது.

## செயல்பாடுகள்
* ஒடுக்கப்பட்ட சமூகங்களைச் சேர்ந்த கலைஞர்களை ஊக்குவிக்க வானம் கலைத் திருவிழா என்ற நிகழ்வை 2018 ஆம் ஆண்டு முதல் ஆண்டு தோறும் நடத்துகிறது.
* கலை இலக்கிய அரசியல் மாத இதழ் *நீலம்*, நீலம் பதிப்பகம், வேர்ச்சொல் நிதிநல்கை போன்று பதிப்புத்துறையில் தலித்திய பார்வையில் இயங்கி வருகிறது.
* மார்கழி மாதத்தில் மார்கழி மக்களிசை என்ற கலை நிகழ்ச்சிகளை ஆண்டுதோறு நடத்தி வருகிறது.
* தி கேஸ்ட்லெஸ் கலெக்டிவ் என்ற பெயரில் இசைக்குழுவை ஒருங்கிணைக்கிறது.

## மேற்கோள்கள்

பகுப்பு:தமிழர் அமைப்புகள்
காம்பி அறிகுறி

**காம்பி அறிகுறி** (*Comby sign*) என்பது ஆரம்பக்கால தட்டம்மைக்கான மருத்துவ அறிகுறியாகும். இதில் எபிடெலியல் உயிரணுக்களின் சிதைவு காரணமாக ஈறுகள் மற்றும் வாய்க்குழி சவ்வுப்படலம் ஆகியவற்றில் மெல்லிய, வெண் திட்டுகள் காணப்படும்.

இந்த அடையாளத்திற்கு ஜூல்சு காம்பியின் பெயர் சூட்டப்பட்டுள்ளது.

## மேற்கோள்கள்

பகுப்பு:மருத்துவ அறிகுறிகள்
டான்சு அறிகுறி

**டான்சு அறிகுறி** (*Dance's sign*) என்பது பிரான்சு நோயியல் நிபுணர் ஜீன் பாப்டிசுட் இப்போலைட் டான்சு என்பவரால் முதன்முதலில் விவரிக்கப்பட்ட ஒரு மருத்துவ அடையாளமாகும். இதில் வலது இலியகக் குழிவு உள்ளிழுத்தலை வலது புற வயிற்றுப் பகுதியின் அடிப்பகுதியில் மேற்கொள்ளப்படுகிறது. இதன் மூலம் குடலேற்றத்தினைக் காணலாம்.

## மேற்கோள்கள்

## வெளி இணைப்புகள்
* Biology Online
* PatientPlus

பகுப்பு:மருத்துவ அறிகுறிகள்
நின்னு விளையாடு

**நின்னு விளையாடு** (*Ninnu Vilayadu*) என்பது 2024 இல் வெளிவந்த இந்தியத் தமிழ் நாடகத் திரைப்படமாகும். சி. சௌந்தரராஜன் இயக்கிய இத்திரைப்படத்தில் தினேஷ் குமார், நந்தனா ஆனந்த், தீபா சங்கர் ஆகியோர் நடித்திருந்தனர். இத்திரைப்படம் 2024 மே 3 அன்று வெளியிடப்பட்டு எதிர்மறையான விமர்சனங்களைப் பெற்றது.

## நடிகர்கள்

## பாடல்கள்
இத்திரைப்படத்திற்கு சத்ய தேவ் உதயசங்கர் இசையமைத்திருந்தார். 

## மேற்கோள்கள்
 

பகுப்பு:இந்திய நாடகத் திரைப்படங்கள்
பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தி ஸ்பைடர் அண்ட் தி பிளை

" **தி ஸ்பைடர் அண்ட் தி ஃப்ளை** " (The Spider and the Fly) என்பது மேரி ஹவிட் (1799-1888) எழுதி 1829 இல் வெளியான கவிதையாகும். கவிதையின் முதல் வரி "'நீ என் வீட்டின் வரவவேற்பறைக்குள் வருவாயா?" என்று சிலந்தி, பூச்சியிடம் கேட்பதாகத் துவங்குகிறது. இந்தக் கவிதையானது, ஒரு தந்திரமான சிலந்தி மயக்கும் வார்த்தைகள், சூழ்ச்சி ஆகியனவற்றைச் செய்து எவ்வாறு ஒரு பூச்சியினைச் சிக்க வைக்கிறது என்பது பற்றியது. இது, தங்கள் உண்மையான நோக்கங்களை மறைக்க முகஸ்துதி மற்றும் வசீகரத்தைப் பயன்படுத்துபவர்களுக்கு எதிரான எச்சரிக்கைக் கதையாகும்.

இந்தக் கவிதை *தி நியூ இயர்ஸ் கிஃப்ட் அண்ட் ஜூவனைல் சாவனிரில்* "*எ நியூ வெர்சன் ஆஃப் அன் ஓல்டு ஸ்டோ*ரி" எனும் துணைத் தலைப்புடன் வெளியிடப்பட்டது,  இதன் தலைப்புப் பக்கத்தில் 1829 ஆம் ஆண்டின் வெளியீட்டு ஆண்டைக் கொண்டுள்ளது, ஆனால் புத்தாண்டு நாளுக்கு முன்பே வெளியிடப்பட்டு அக்டோபர் 1828 இல் பத்திரிகைகளில் மதிப்பாய்வு செய்யப்பட்டது.

தொடக்க வரி அனைத்து ஆங்கிலப் பதிப்புகளிலும் மிகவும் அங்கீகரிக்கப்பட்ட மற்றும் மேற்கோள் காட்டப்பட்ட முதல் வரிகளில் ஒன்றாகும்.  பெரும்பாலும் "என் வரவேற்பறைக்குள் நுழை" *(Step into my parlour)* அல்லது "என் வரவேற்பறைக்குள் வா" *(Come into my parlour)* என்று தவறாகக் குறிப்பிடப்படுகிறது, இது ஒரு உள்ளொழியுரையாக மாறிவிட்டது, இது ஒரு தவறான உதவி அல்லது நட்பைக் குறிக்கப் பயன்படுகிறது, அது உண்மையில் ஒரு பொறியாகும். 

## தழுவல்கள்
thumb| ''ஸ்பைடர் அண்ட் த ஃப்ளை''யின் முகப்பறை அட்டை

; திரைப்படம்

* ராபர்ட் பி. மாண்டல் நடித்த தி ஸ்பைடர் அண்ட் தி பிளை (1916) 
* தி ஸ்பைடர் அண்ட் தி பிளை (1949)
* 1923 கார்ட்டூன்: *ஈசாப் ஃபேபிள்ஸ் ஸ்டுடியோவின்* நாடகக் குறும்படம். 

; இசை

* 1930 ஆம் ஆண்டு பார்பெக்யூ பாப்பின் பாடல்
* ஃபேட்ஸ் வாலர், ஆண்டி ரசாஃப் மற்றும் ஜேசி ஜான்சன் ஆகியோரின் 1938 -இல் வெளியான பாடல்
* த ரோலிங் ஸ்டோன்ஸின் 1965 இல் வெளியான பாடல்
* 1989 ஆம் ஆண்டு வெளியான பாடலான தி க்யூர் (" தாலாட்டு ") கவிதையைக் குறிப்பிடுகிறது

## மேற்கோள்கள்


## வெளி இணைப்புகள்

* கவிதையின் உரை, லூயிஸ் கரோல் பகடியுடன்
பகுப்பு:ஆங்கிலேயக் கவிதைகள்
விலாக்

**விலாக்** (vlog)  **நிகழ்பட** **வலைப்பதிவு** அல்லது **நிகழ்படப்** **பதிவு** என்றும் அழைக்கப்படுகிறது. இது வலைப்பதிவின் ஒரு வடிவமாகும், இதற்கான முதன்மை ஊடகம் நிகழ்படம் ஆகும்.  இதன் உள்ளீடுகள் பெரும்பாலும் உட்பொதிக்கப்பட்ட நிகழ்படத்தினை (அல்லது நிகழ்பட இணைப்பு) துணை உரை, படங்கள் மற்றும் பிற மீதரவுடன் இணைக்கின்றன. உள்ளீடுகளை ஒரே முறை எடுத்துப் பதிவு செய்யலாம் அல்லது பல பகுதிகளாக வெட்டலாம். மிகவும் பொதுவான **வீடியோ நாட்குறிப்பு** போலல்லாமல், விலோகுகள் பெரும்பாலும் பதிவு செய்பவர்கள் சுயமாக சித்தரிக்கும் வகையில் பதிவு செய்யப்படுகின்றன. 

சமீபத்திய ஆண்டுகளில், "விலாக்கிங்" சமூக ஊடகங்களில் ஒரு பெரிய சமூகத்தை உருவாக்கி, எண்மப் பொழுதுபோக்கின் மிகவும் பிரபலமான வடிவங்களில் ஒன்றாக மாறியுள்ளது. எழுதப்படும் வலைப்பதிவுகளுக்கு மாறாக, பொழுதுபோக்குடன், விலோகுகள் படங்கள்  மூலம் ஆழமான புரிதலை வழங்க முடியும் என்று பரவலாக நம்பப்படுகிறது.

## வரலாறு
1980களில், நியூயார்க் கலைஞரான நெல்சன் சல்லிவன், நியூயார்க் நகரம் மற்றும் தென் கரோலினாவைச் சுற்றிப் பயணம் செய்த அனுபவங்களை ஒரு தனித்துவமான விலோக் போன்ற பாணியில் நிகழ்படங்களைப் பதிவுசெய்து ஆவணப்படுத்தினார். 

சனவரி 2, 2000-இல், ஆடம் கான்ட்ராஸ் வணிக நோக்கத்திற்காக லாஸ் ஏஞ்சல்சுக்குச் சென்றதை தனது நண்பர்களுக்குத்  தெரிவிக்கும் நோக்கில் ஒரு நிகழ்படத்தினை வலைப்பதிவில் வெளியிட்டார். அதுவே வலைப்பதிவு வரலாற்றில் அதிக நேரம் ஓடக்கூடிய விலாக் ஆனது.    அந்த ஆண்டின் நவம்பரில், அட்ரியன் மைல்ஸ் ஒரு புகைப்படத்தின் உரையை மாற்றும் நிகழ்படத்தினை வெளியிட்டார், அவரது நிகழ்பட வலைப்பதிவைக் குறிக்க *வோக்* என்ற வார்த்தையை உருவாக்கினார்.   திரைப்படத் தயாரிப்பாளரும் இசைக்கலைஞருமான லூக் பௌமன் 2002 ஆம் ஆண்டில் இப்போது செயல்படாத Tropisms.org தளத்தை அவரது கல்லூரிக்குப் பிந்தைய பயணங்களின் வீடியோ நாட்குறிப்பாகத் தொடங்கினார், இது விலாக் அல்லது வீடியோலாக் என்று அழைக்கப்படும் முதல் தளங்களில் ஒன்றாகும்.   2004 ஆம் ஆண்டில், ஸ்டீவ் கார்பீல்ட் தனது சொந்த நிகழ்பட வலைப்பதிவைத் தொடங்கினார் மற்றும் அந்த ஆண்டை "நிகழ்பட வலைப்பதிவின் ஆண்டு" என்று அறிவித்தார்.  
thumb| ஒரு YouTube விலாக்கர் தனது பார்வையாளர்களை வாழ்த்துகிறார்

### பல்வேறு நிகழ்வுகள்

* 2005, சனவரி - முதல் விலாக் மாநாடு, நியூயார்க் நகரில் நடைபெற்றது. 
* 2006, நவம்பர் - இரினா இசுலட்ஸ்கி முதலாமாண்டு வீடியோ வலைப்பதிவு விருதுகளான தி வ்லாக்கிஸை உருவாக்கித் தொகுத்து வழங்கினார். 
* 2007, மே மற்றும் ஆகஸ்ட் - *தி வால் ஸ்ட்ரீட் ஜர்னல்* ஒரு பாட்டியின் புகைப்படத்தினை  அதன் முதன்மை இதழின் முதல் பக்கத்தில் இடம் பெறச் செய்தது.  வயதானவர்களும் தற்போது இணைய நிகழ்பட உலகில் ஈடுபடுகிறார்கள் என்பதைக் குறிப்பிட ஆகஸ்ட் 2007 இல், அவர் *ஏபிசி வேர்ல்ட் நியூஸ் டுநைட்* பிரிவில்  இடம்பெற்றார்.

## மேற்கோள்கள்


## வெளியிணைப்புகள்

** A Certain Tendency in Videoblogging and Rethinking the Rebirth of the Author, academic essay on videoblogging
** A Post-Cinema of Distractions: On the Genealogical Constitution of Personal Videoblogging, academic essay on videoblogging
** ASL Vlog & Video Directory

பகுப்பு:செருமானியக் கண்டுபிடிப்புகள்
பகுப்பு:அமெரிக்கக் கண்டுபிடிப்புகள்
பகுப்பு:காணொளிக் கோப்பு உள்ள கட்டுரைகள்
பகுப்பு:சமூகத்தில் தொழில்நுட்பம்
பகுப்பு:இணையத் தொலைக்காட்சி
பகுப்பு:திரைப்படம் மற்றும் காணொளித் தொழினுட்பம்
இந்தியச் சமையல் கலை நிபுணர்களின் பட்டியல்

**இந்திய சமையல் கலை நிபுணர்களின் பட்டியல்** (*List of Indian chefs*) என்பது சமையல் கலையில் தங்கள் சிறந்த பணிக்காகவும், பல்வேறு வகையான இந்திய உணவுகள் மற்றும் சமையல் குறிப்புகளைத் தயாரிப்பதற்கும் பெயர் பெற்ற இந்தியச் சமையல்காரர்களின் பட்டியல் ஆகும்.

## இந்தியச் சமையல்காரர்கள்
thumb|210x210px|2010இல் நிலேசு லிமாய்
குறிப்பிடத்தக்க இந்தியச் சமையல்காரர்களில் சிலர் பின்வருமாறு:

* ஆர்த்தி செக்வேரா (1978-முதல்) 
* அமித் பூரி (1979-முதல்) 
* அஞ்சும் ஆனந்த் (1971-முதல்) 
* சுர்ஜன் சிங் ஜாலி
* தாமோதரன்
* ஆசாத் (2004-முதல்) 
* பிரசாத் சிர்னோமுலா (1988-முதல்) 
* பரூக் கம்பட்டா
* பிலாய்ட் கார்டோசு (1960-2020) 
* ககன் ஆனந்த்
* கரிமா அரோரா
* அர்பால் சோக்கி
* கேமந்த் பகவானி
* இம்தியாசு குரேசி
* ஜேக்கப் சகாயாகுமார் அருணி (1972-2012) 
* கர்ரே மசுதானம்மா
* குமார் மகாதேவன் (1960-முதல்) 
* குணால் கபூர்
* எம். எஸ். கிருஷ்ணா ஐயர்
* மதுர் ஜாஃப்ரி (1933-முதல்) 
* மனீத் சவுகான் (1976-முதல்) 
* மனிஷ் மெக்ரோத்ரா (1974-முதல்) 
* மஞ்சு மல்லி
* மஞ்சுநாத் முரல் (1973-முதல்) 
* மாதம்பட்டி ரங்கராஜ் (2002 முதல்)
* மெகபூப் ஆலம் கான்
* நாராயண ரெட்டி
* நாராயணன் கிருஷ்ணன் (1981-முதல்) 
* நெல்சன் வாங் (1950-முதல்) 
* நிலேசு லிமாய் (1972-முதல்) 
* நிதா மேத்தா
* பங்கஜ் பதௌரியா
* ராஜேஷ் மசும்தர்
* ராஜி ஜல்லேப்பள்ளி (1949-2002) 
* ரன்வீர் பிரார் (1978-முதல்) 
* ரிது டால்மியா (1973-முதல்) 
* ரிபுதமான் கண்டா
* ரோமி கில் (1972-முதல்) 
* சஞ்சய் தும்மா (1970-முதல்) 
* சஞ்சீவ் கபூர் (1964-முதல்) 
* சதீஷ்குமார் ஞானம் (2003) 
* சரன்ஷ் கோய்லா (1987-முதல்) 
* ஷாஜியா கான்
* சிப்ரா கன்னா (1981-முதல்) 
* சுவீர் சரண் (1972-முதல்) 
* தர்லா தலால் (1936-2013) 
* வருண் இனாம்தார் (1984-முதல்) 
* வெங்கடேஷ் பட்
* விகாசு கன்னா (1971-முதல்) 
* விக்ரம் சுந்தரம்
* வினீத் பாட்டியா
* விசுவேசு பட்
* விவேக் சிங் (1971-முதல்) 

*

## மேற்கோள்கள்

பகுப்பு:சமையல் கலைஞர்கள்
அமித் பூரி

{{Infobox chef
| name           = அமித் பூரி
| image          = Amit Puri.jpg
| image_size     = 
| caption        = 
| birth_date     = 
| birth_place    = மும்பை 
| occupation     = சமையற்கலை நிபுணர், எழுத்தாளர் & தொழில்முனைவோர்
| spouse         =
| style          = Contemporary Comfort
| education      = சென்னை விஜிபி அளித்த உணவக மேலாண்மை பட்டயம், அமெரிக்க விடுதிகள் மற்றும் தானியர் விடுதிகள் சங்கம் அளித்த பட்டயம்.
| ratings        = 
| restaurants    =  
| prevrests      = 
| television     = 
| awards         =  
| website        = http://chefamitpuri.com/
}}

**அமித் பூரி** (*Amit Puri*) (பிறப்பு: சனவரி 28,1979) என்பவர் இந்திய சமையற்கலை வல்லுநரும் தொழில்முனைவோரும் சமையற்கலை புத்தக எழுத்தாளரும் ஆவார்.

## இளமை
மும்பையில் பிறந்து வளர்ந்த அமித், தனது குழந்தைப் பருவத்திலிருந்தே சமையற்கலையில் ஆர்வம் கொண்டிருந்தார்.  இவர் அமெரிக்க விடுதிகள் மற்றும் தானியர் விடுதிகள் சங்கத்தில் சமையற்கலையில் பட்டம் பெற்றுள்ளார். சென்னையில் உள்ள விஜிபி உணவக மேலாண்மைக் கழகத்தில் பட்டயப்படிப்பினை முடித்துள்ளார்.

## பணி
அமித்பூரி மும்பையில் உள்ள தாஜ் உணவகத்தில் பயிற்சி பெற்ற பிறகு, மும்பையில் உள்ள *தி ஆர்க்கிட்டில்* தனது தொழிற்சார்ந்த பணியினை துவக்கினார். இவர் *தி காபி பீன் & டீ லீப்*, *எல். எம். என். ஓ. க்யூ*, *ரிபைனரி 091*, துபாய், *ஆப்டர்லைப் காசுட்ரோபப்* போன்ற தேசிய மற்றும் பன்னாட்டு வணிக நிறுவனங்களில் பணியாற்றியுள்ளார். 2022ஆம் ஆண்டு, அமித் இந்தியாவின் சமையல் மரபால் உந்துதல் பெற்று, "தி ப்ளூ டிபின்" என்ற திரள் சமையலறையை மும்பையில் தொடங்கினார்.

அமித் பூரி *ரீடிபைனிங் கம்பர்ட் பூட் வித் செப் அமித் பூரி*  எனும் சமையல் குறித்த புத்தகத்தினை எழுதியுள்ளார். *பெமினா*, *அப்பர் கிரசுட் இந்தியா* மற்றும் *ஆர்கிடெக்சரல் டைஜஸ்ட்* போன்ற முன்னணி இதழ்களில் அமித்பூரி குறித்த செய்திகள் இடம்பெற்றுள்ளன.

## பனுவல்
* *Redefining Comfort food with Chef Amit Puri*, ASIN:9389058333 (ஆங்கிலத்தில்)

## மேற்கோள்கள்

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:இந்தியத் தொழிலதிபர்கள்
அகேரி சட்டமன்றத் தொகுதி

**அகேரி சட்டமன்றத் தொகுதி (Aheri Assembly constituency) என்பது** மேற்கு இந்தியாவின் மகாராட்டிரா மாநில சட்டப்பேரவையில் உள்ள 288  தொகுதிகளில் ஒன்றாகும். இத்தொகுதியானது கட்சிரோலி மாவட்டத்தில் உள்ளது. தொகுதி எல்லை நிர்ணயம் 2008 இல் நடந்தது. அகேரி, கட்சிரோலி-சிமூர் மக்களவைத் தொகுதிக்கு உட்பட்டதாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 

பகுப்பு:மகாராட்டிர சட்டமன்றத் தொகுதிகள்
எலவஞ்சேரி

**எலவாஞ்சேரி** (*Elavancherry*) என்பது இந்தியாவின், கேரளத்தின், பாலக்காடு மாவட்டம் கொல்லங்கோடுக்கு அருகில் உள்ள ஒரு சிற்றூரும், கிராம ஊராட்சியும் ஆகும். மேற்கு தொடர்ச்சி மலையின் ஒரு பகுதியான நெல்லியம்பதி மலைத்தொடர்களின் அடிவாரத்தில் இந்த ஊர் அமைந்துள்ளது. உயரமான பனை மரங்களும், பசுமையான நெல் வயல்களும் அதன் பின்னணியில்  அழகான மலைகள் நிறைந்த பகுதியாக எலவஞ்சேரியின் நிலப்பரப்பு உள்ளது. இப்பகுதி திரைப்படங்கள், விளம்பரப் படங்களை படமாக்குவதற்கு ஏற்ற இடமாக உள்ளது. எலவஞ்சேரியைச் சேர்ந்தவர்கள் கேரளம் முழுவதிலும் அதிக அளவில் அரசு ஊழியர்களாகப் பணியாற்றிவருகின்றனர். ஊரில் உள்ள சுமார் 50% குடும்பங்களில் குறைந்தது ஒருவராவது கேரள மாநில அரசு ஊழியராக பணியாற்றுகின்றனர். திருவனந்தபுரம் தொகுதி மக்களவை உறுப்பினரும், ஐநாவின் முன்னாள் துணைச் செயலாளருமான சசி தரூர் இந்தக் கிராமத்தைச் சேர்ந்தவர்.

## மக்கள்வகைப்பாடு
2001 இந்திய மக்கள் தொகைக் கணக்கெடுப்பின்படி, எலவஞ்சேரியின் மக்கள் தொகை 17,537 ஆகும். அதில்  8,495 பேர் ஆண்களும், 9,042 பேர் பெண்களுமாவர். இப்பகுதியில் மலையாளம் அதிகமாக பேசப்படும் மொழியாகவும், அதற்கடுத்து தமிழும் உள்ளது. மொத்த மக்கள் தொகையில் 80% இந்துக்கள் உள்ளனர். மாநிலத்தின் மற்ற இடங்களைப் போலவே எலவஞ்சேரியின் சில பகுதிகளிலும் முசுலிம்களும், கிறித்தவர்களும் காணப்படுகின்றனர்.

## மேற்கோள்கள்

பகுப்பு:பாலக்காடு மாவட்ட ஊராட்சிகள்
பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
இராகவன் ஐயர்

**இராகவன் ராமச்சந்திரன் ஐயர்** (*Raghavan Iyer*) (ஏப்ரல் 21,1961-மார்ச் 31,2023) என்பவர் இந்திய வம்சாவளியைச் சேர்ந்த அமெரிக்க சமையல் கலை நிபுணரும் எழுத்தாளரும் ஆவார். 2001ஆம் ஆண்டில் *பேட்டி குரோக்கர் இந்தியன் கோம் குக்கிங்* எனும் இந்தியச் சமையல் குறித்த இவர் எழுத தொடங்கிய சமையல் புத்தகங்கள், கையேடுகள் பல அமெரிக்கர்களுக்கு இந்தியச் சமையலை அறிமுகப்படுத்தின. கறி தூள் போன்ற எளிமைப்படுத்தப்பட்ட சமையல் பொருட்களைப் பாரம்பரியத்திலிருந்து விலகி அறிமுகப்படுத்தியற்காகச் சர்ச்சைக்குரிய பாராட்டுக்களைப் பெற்றார்.

## இளமை
ஐயர் 1961ஆம் ஆண்டில் இந்தியாவின் தமிழ்நாட்டின் சிதம்பரத்தில் பிறந்து மகாராட்டிரவின் மும்பையில் வளர்ந்தார். ஐயர், மிச்சிகன் மாநில பல்கலைக்கழகத்தில் சேருவதற்கு முன்னர், தென்மேற்கு மினசோட்டா மாநில பல்கலைக்கழகத்தில் விருந்தோம்பல் குறித்த கல்வியினைக் கற்க 1982ஆம் ஆண்டில் அமெரிக்காவிற்குச் சென்றார். ஒரு பிரெஞ்சு ஆசிரியராகத் தனது பின்னணியைப் பயன்படுத்திச் சமையல் துறையில் வேலை தேடிப் பெற்ற பிறகு, சமையல் நிபுணராகவும் சமையல் கலை புத்தக எழுத்தாளராகவும் ஆனார்.

## பணி
2001ஆம் ஆண்டில் இவரது முதல் புத்தகம் *பேட்டி குரோக்கரின் இந்தியன் கோம் குக்கிங்* வெளியானது. இந்தப் புத்தகம் இந்திய உணவுமுறையின் அறிமுகமாகும். இது அமெரிக்கர்களை இலக்காகக் கொண்டு எழுதப்பட்டது. இந்தப் புத்தகம் இந்தியச் சமையல் தொடர்பாகப் பிரபலமானது, பல சமையல் புத்தகங்களில் முதன்மையானது என்று *[[நியூயார்க் டைம்ஸ்]]* கருத்து தெரிவித்தது. சில மதிப்பீடுகளின்படி ஐயர், மற்ற இந்தியச் சமையல் கலை நிபுணரைவிட “இந்திய உணவை எப்படிச் சமைக்க வேண்டும் என்பதை அதிக அமெரிக்கர்களுக்கு கற்பித்துள்ளவர்" எனத் தெரிகிறது. 2016ஆம் ஆண்டில், இவர் தனது காணொளி தொடரான *இந்தியன் கர்ரீசு: தி பேசிக்ஸ் அண்ட் பியாண்டிற்கு* ஜேம்சு பியர்ட் அறக்கட்டளை விருதை வென்றார். இவரது முதன்மை திட்டமாகப் பொதுமக்கள் நிதி பங்களிப்புடன் உருவான *தி ரிவைவல் பூட்சு பிராஜெக்ட் குளோபல் கம்பர்ட்சு தட் கீல்* (*The Revival Foods Project: Global Comforts That Heal*.) உள்ளது.

## வாழ்க்கை
ஐயர் தனது துணையான டெர்ரி எரிக்சனை மினசோட்டாவில் தனது முதல் நாளில் சந்தித்தார். இவர்கள் மினியாபோலிஸில் வசித்து வந்தனர். இவர்களுடன் இவர்களுடைய மகன் வளர்ந்துவந்தார்.

தனது 50களின் பிற்பகுதியில், ஐயர் பெருங்குடல் புற்றுநோயால் அவதியுற்றார். பொதுமக்களுக்கு இது குறித்து பரிசோதனை செய்துகொள்ள விழிப்புணர்வினை ஏற்படுத்த முடிவு செய்தார். இந்த நோயுடன் ஐந்து ஆண்டுகள் வாழ்ந்தார். இந்நோய் இவரது மூளை மற்றும் நுரையீரலைப் பாதித்தது. தனது 62-ஆம் பிறந்தநாளுக்கு மூன்று வாரங்கள் இருக்கும்போதே 31 மார்ச் 2023 அன்று சான் பிரான்சிசுகோவில் இறந்தார்.

## படைப்புகள்
* 
* 
* 
* 
* 

## மேற்கோள்கள்

பகுப்பு:1961 பிறப்புகள்
பகுப்பு:2023 இறப்புகள்
பகுப்பு:சமையல் கலைஞர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
தேசிய நெடுஞ்சாலை 702இ (இந்தியா)

**தேசிய நெடுஞ்சாலை 702இ** (*National Highway 702C (India)*) பொதுவாக **தே. நெ. 702இ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 2-இன் துணைச்சாலையாகும். தே. நெ. 702இ இந்தியாவின் அசாம் மாநிலத்தின் வழியாகச் செல்கிறது.

## வழித்தடம்
சிவசாகர், சிமலுகுரி, சோனாரி

## சந்திப்புகள்
:  சிப்சாகர் அருகே  முனையம்
:  சோனாரி அருகே

## மேலும் காண்க
* தேசிய நெடுஞ்சாலை வளர்ச்சித் திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் NH 702C

பகுப்பு:இந்திய தேசிய நெடுஞ்சாலைகள்
கால்சியம் பெர்குளோரேட்டு

**கால்சியம் பெர்குளோரேட்டு** (*Calcium perchlorate*) என்பது Ca(ClO4)2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் உலோக பெர்குளோரேட்டு உப்பாகவும் வெடிக்கும் வினைத்திறம் கொண்டதாகவும் இச்சேர்மம் வகைப்படுத்தப்படுகிறது. தோற்றத்தில் மஞ்சள்-வெள்ளை நிறத்தில் படிக திடப்பொருளாகக் காணப்படுகிறது. ஒரு வலிமையான ஆக்சிசனேற்ற முகவராக, வெப்பம் மற்றும் வாயுவாக இருக்கும் பொருட்களை உருவாக்க சூடேற்றும்போது குறைக்கும் முகவர்களுடன் இது வினைபுரிகிறது. கால்சியம் பெர்குளோரேட்டு மூடிய கொள்கலன்களில் அழுத்தத்தை ஏற்படுத்தும். செவ்வாய் கிரகத்தின் மண்ணில் ஒரு பொதுவான இரசாயனமாக உள்ளது.  செவ்வாய் கிரகத்தின் தூசியில் கிட்டத்தட்ட 1% எடையாகவும் கணக்கிடப்படுகிறது.
 
## பண்புகள்
கால்சியம் பெர்குளோரேட்டு ஒரு வலுவான கனிம ஆக்சிசனேற்ற முகவராகும். வெடிப்புக்கு வழிவகுக்கும் பிற பொருட்களின் எரிப்பை இது அதிகரிக்கிறது. பெர்குளோரேட்டு அயனி ClO4- சமச்சீர் நான்முகி அமைப்பைக் கொண்டுள்ளது. குறைந்த எலக்ட்ரான்-தானம் செய்யும் புரோட்டான்-ஏற்றுக்கொள்ளும் சக்தி மற்றும் ஒப்பீட்டளவில் குறைந்த முனைவாக்கம் மூலம் கரைசலில் வலுவாக உறுதிப்படுத்தப்படுகிறது. 

## குறை உருகுநிலைத் திட்டம்
கால்சியம் பெர்குளோரேட்டு கரைசல் ஓர் எளிய குறை உருகுநிலைத் திட்ட அமைப்பை உருவாக்குகிறது. கால்சியம் பெர்குளோரேட்டு கரைசலின் குறை உருகுநிலைச் சேர்மம் 4.2 மோல் / 1000 கிராம் நீர் ஆகும். இது இசுட்ரோன்சியம் மற்றும் பேரியத்தின் நெருங்கிய தொடர்புடைய உலோக நேர்மின் அயனி பெர்குளோரேட்டுகளின் கலவையை மிகவும் ஒத்திருக்கிறது.

## தோற்றம்
### மின்பகுளி மின் கடத்துத்திறன்
கரிமக் கரைப்பான் அசிட்டோநைட்ரைலில் Ca(ClO4)2 மற்றும் இரட்டை மின்னேற்ற உலோக நேர்மின் அயனிகளின் மின்பகுளி மின் கடத்துத்திறன் சோதிக்கப்பட்டது.  குறிப்பிட்ட உடனொளிர்வு குறிகாட்டிகளின் மிகை வளர்ச்சியின் காரணமாக ஒளியுணரி ஈந்தணைவிகளுடன்  உலோக நேர்மின் அயனிகளின் பெர்குளோரேட்டு தொடர்புகளில் ஆர்வம் அதிகரித்துள்ளது.
## தயாரிப்பு
பெர்குளோரேட்டு உப்புகள் ஒரு காரமும் பெர்குளோரிக் அமிலமும் சேர்ந்து வினைபுரிவதால் உருவாகும் சேர்மமாகும். கால்சியம் கார்பனேட்டையும்  அம்மோனியம் பெர்குளோரேட்டையும் சேர்த்து கலவையை சூடாக்குவதன் மூலம் கால்சியம் பெர்குளோரேட்டைத் தயாரிக்கலாம். அம்மோனியம் கார்பனேட்டு வாயு நிலையில் உருவாகி, கால்சியம் பெர்குளோரேட்டை திடப்பொருளாக விட்டுச்செல்கிறது.

## வினைகள்
### நீர்
அதிக நீருறிஞ்சும் பண்பைக் கொண்டிருப்பதால்  கால்சியம் பெர்குளோரேட்டு பொதுவாக நான்கு நீர் மூலக்கூறுகளின் முன்னிலையில் காணப்படுகிறது. இது கால்சியம் பெர்குளோரேட்டு நான்குநீரேற்று Ca(ClO4)2·4H2O என குறிப்பிடப்படுகிறது.
### வளைய ஐதரசன்பாசுபோனேட்டு
டையாக்சாபாசுபோகேன்கள், எட்டு உறுப்பு வளைய ஐதரசன்பாசுபேனேட்டு, கால்சியம் ஆகியவற்றைப் பயன்படுத்தினால் ஒரு கலப்பின கரிம-கனிம மூலக்கூறு உருவாக்கிறது. கால்சியம் பெர்குளோரேட்டில் இருந்து கால்சியம் சில்படிம  மூலக்கூறின் கட்டமைப்பு ஒருமைப்பாட்டிற்கு பங்களிக்கிறது. நான்கு கால்சியம் அயனிகள் நான்கு டையாக்சாபாசுபோகேன்   பகுதிகளுக்கு இடையில் இணைக்கப்பட்டுள்ளது.

## நச்சுத்தன்மை
கால்சியம் பெர்குளோரேட்டு தூசித் துகள்களை உட்கொள்வதன் மூலமோ அல்லது உள்ளிழுப்பதன் மூலமோ அல்லது குறைவாகத் தோலுடன் தொடர்பு கொள்வதன் மூலமோ மனிதர்களுக்குச் சிறிது நச்சுத்தன்மையை அளிக்கிறது.

## மேற்கோள்கள்

பகுப்பு:கால்சியம் சேர்மங்கள்
பகுப்பு:பெர்குளோரேட்டுகள்
தேசிய நெடுஞ்சாலை 702ஆ (இந்தியா)

**தேசிய நெடுஞ்சாலை 702ஆ** (*National Highway 702B (India)*) பொதுவாக தே. நெ. 702ஆ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது முற்றிலும் இந்தியாவின் நாகாலாந்து மாநிலத்தில் அமைந்துள்ளது. தே. நெ. 702ஆ என்பது தேசிய நெடுஞ்சாலை 702-இன் ஒரு துணைச்சாலை ஆகும்.

## வழித்தடம்
லோங்லெங் முதல் துயென்சாங் வரை

## சந்திப்புகள்
* லோங்லெங் அருகே தேசிய நெடுஞ்சாலை 702 உடன் சந்திப்பு
* துயென்சாங் அருகே தேசிய நெடுஞ்சாலை 202 உடன் சந்திப்பு.

## மேலும் காண்க
* தேசிய நெடுஞ்சாலை வளர்ச்சித் திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 702ஈ (இந்தியா)

**தேசிய நெடுஞ்சாலை 702ஈ** (*National Highway 702D (India)*) பொதுவாக தே. நெ. 702ஈ என்று அழைக்கப்படுகிறது. இது இந்தியாவின் நாகாலாந்து மற்றும் அசாம் மாநிலங்களில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 2-இன் ஒரு கிளைச் சாலை ஆகும். இந்த புதிய நெடுஞ்சாலைக்குத் தேசிய தகுதி வழங்கப்பட்டுள்ளது. இது இரு வழிப்பாதைகளாக மேம்படுத்தப்பட்டுப் பாதுகாப்புப் பணியாளர்கள் மற்றும் சரக்கு போக்குவரத்துக்குச் சிறந்த வழித்தடமாக உள்ளது.

## வழித்தடம்
மோகோக்சுங் அருகே தே. நெ. 2, மரியானி, ஜோர்காட் அருகே தே. நெ. 715

## சந்திப்புகள்
* மோகோக்சுங் அருகே தே. நெ. 2 உடன் முனையம் 
* ஜோர்காட் அருகே தே. நெ. 215 உடன் முனையம்.

## மேலும் காண்க
* தேசிய நெடுஞ்சாலை வளர்ச்சித் திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் NH 702D

பகுப்பு:மோகோக்சுங் மாவட்டம்
பகுப்பு:இந்திய தேசிய நெடுஞ்சாலைகள்
தி ரேவிசு

**தி ரேவிசு** கொல்லம் (*The Ravis Kollam*) என்பது இந்தியாவில் கேரளம் மாநிலத்தில் கொல்லம் நகரில் உள்ள அஷ்டமுடி ஏரிக் கரையில் அமைந்துள்ள ஐந்து நட்சத்திர உணவகம் ஆகும். இந்த உணவகம் ரேவிசு உணவகம் & கேளிக்கைவிடுதி நிறுவனத்திற்கு சொந்தமானது. இந்த உணவகத்தினை இந்திய கட்டிடக் கலைஞர் யூஜின் பந்தாலால் வடிவமைத்திருந்தார். நடிகர்கள் மோகன்லாலும் சாருக்கானும் இந்த உணவகத்தினை 19 ஆகத்து, 2011 அன்று திறந்து வைத்தனர்.

## படங்கள்

படிமம்:Swimming_Pool_in_Hotel_Raviz_Kollam,_Mar_2016.jpg
படிமம்:RK002.jpg
படிமம்:RK001.jpg
படிமம்:RK003.jpg
படிமம்:RK004.jpg


## மேலும் காண்க
* கொல்லம்
* கொல்லம் தீவுகள்

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:கொல்லம்
பகுப்பு:இந்திய உணவு விடுதிகள்
சுரங்க ரத்நாயக்க

**சுரங்க ரத்நாயக்க** ஓர் இலங்கை அரசியல்வாதியும், ஐக்கிய மக்கள் சக்தி கட்சியின் உறுப்பினரும் ஆவார். இவர் 2024 இலங்கை நாடாளுமன்றத் தேர்தலில் அனுராதபுரம் தேர்தல் மாவட்டத்தில் போட்டியிட்டுப்  பாராளுமன்றத்திற்குத் தேர்ந்தெடுக்கப்பட்டார். ஒரு தொழிலதிபரான இவர் முன்னாள் உள்ளூராட்சி சபை உறுப்பினர் ஆவார்.

## மேற்கோள்கள்

பகுப்பு:ஐக்கிய மக்கள் சக்தி அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:வாழும் மக்கள்
நெமாசுபிசு களக்காடென்சிசு

**நெமாசுபிசு களக்காடென்சிசு** (*Cnemaspis kalakadensis*) *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இந்தியாவில் மட்டுமே காணப்படும் அகணிய உயிரி இதுவாகும். *நெ. களக்காடென்சிசு* பகலாடி வகையினைச் சார்ந்தது. இது பாறைகளில் வசிக்கின்றது. இவை பூச்சியுண்ணி வகையினைச் சார்ந்தது இதுவாகும்.

## மேற்கோள்கள்

* நெமாசுபிசு களக்காடென்சிசு

பகுப்பு:இந்திய ஊர்வன
பகுப்பு:இந்திய அகணிய உயிரிகள்
நெமாசுபிசு கல்லிமா

***நெமாசுபிசு கல்லிமா*** (*Cnemaspis kallima*) என்பது  *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். நெ. கல்லிமா இலங்கை தீவில் காணப்படும் அகணிய உயிரி. இதன் சிற்றினப் பெயர் கிரேக்க பெயர்ச்சொல்லான καλλοσ (கலோஸ், = அழகு) என்பதிலிருந்து பெறப்பட்டது. 

## மேற்கோள்கள்

* நெமாசுபிசு கல்லிமா
* ஜிக்கோனிடே-இலங்கையின் ஊர்வன

பகுப்பு:இலங்கை ஊர்வன
நெமாசுபிசு லித்தோபிலிசு

***நெமாசுபிசு லித்தோபிலிசு*** (*Cnemaspis lithophilis*) என்பது  *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இது இந்தியாவில் மட்டும் காணப்படும் அகணிய உயிரி ஆகும். பகலாடி உயிரியான *நெ. லித்தோபிலிசு* பாறைகளில் வாழ்கின்றன. இவை பூச்சியுண்ணி வகையினைச் சார்ந்தது. பாறைகளுடன் இந்தச் சிற்றினத்தின் நெருங்கிய தொடர்பு காரணமாக, கிரேக்கச் சொல்லான 'லித்தோசு' (=கல்) மற்றும் 'பிலியா' (=பாசம்) கலவையினால் பெயரிடப்பட்டது.

## மேற்கோள்கள்

* Cnemaspis lithophilis

பகுப்பு:இந்திய ஊர்வன
பகுப்பு:நெமாசுபிசு
நெமாசுபிசு சலிமலி

**சலீம் அலி குள்ள மரப்பல்லி** எனப்படும் *நெமாசுபிசு சலிமலி (Cnemaspis salimalii),* *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இது இந்தியாவில் மட்டும் காணப்படும் அகணிய உயிரி. பகலாடி வகையினைச் சார்ந்த இந்தப் பல்லி பாறைகளில் வசிக்கும். பூச்சியுண்ணி வகையினைச் சார்ந்தது ஆகும்.

இந்தச் சிற்றினத்தின் பெயரும் பொதுப் பெயரும் பறவையியல் நிபுணர் சாலிம் அலியினை கௌரவிக்கும் வகையில் வைக்கப்பட்டுள்ளது.

## மேற்கோள்கள்

* நெமாசுபிசு சலிமலி 

பகுப்பு:இந்திய ஊர்வன
பகுப்பு:நெமாசுபிசு
கார்த்திகை மனோகரம்

**கார்த்திகை மனோகரம்** அல்லது **அவல் பொரி கிளறல்** என அழைக்கப்படுவது தமிழ்நாட்டில் முருகப்பெருமான் பிறந்த நாளான கார்த்திகை தீபம் திருநாளில் சிவபெருமான் நெற்றிக் கண்ணிலிருந்து தீப்பொறி வழியாக முருகன் பிறந்ததை வழிபடும் விதமாகப் படைக்கபடும் மிகவும் முக்கியமான இனிப்புப் பண்டமாகும். இதன் செய்முறையானது அவல் சோனை பொரியுடன் ஏலக்காய் கலந்த வெல்லப்பாகுடன் சிறிதளவு தேங்காய்த் துருவல், பொட்டுக்கடலை சேர்த்து கிளறப்பட்டுத் தயாரிக்கப்படுகிறது. இத்துடன் சேர்த்து பொரி உருண்டை, அப்பம் போன்ற பல இனிப்பு வகைகள் சேர்த்துப் படைக்கபடுகிறது.

பகுப்பு:தமிழர் இனிப்புகள்
தேசிய நெடுஞ்சாலை 911 (இந்தியா)

**தேசிய நெடுஞ்சாலை 911**, (*National Highway 911 (India)*) பொதுவாக **தே. நெ. 911** என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 11-இன் ஒரு துணைச்சாலையாகும். தேசிய நெடுஞ்சாலை 911 இந்தியாவின் இராசத்தான் மாநிலத்தில் செல்கிறது. தேசிய நெடுஞ்சாலை 911 பாதை இராசத்தானில் உள்ள சிறி கங்காநகர் வரை மேலும் நீட்டிக்கப்பட்டது.

## வழித்தடம்
தே. நெ. 911 இராசத்தான் மாநிலத்தில் பாப், நௌக், பீகம்பூர், சரண் வாலா, ரஞ்சித்புரா, கோரு (கோடுவா) ஆர். டி. 95, கோகுல், தண்ட்கலா, ஜக்கசார், தாந்தூர், புகல், சத்தசார், சத்தர்கர், ரோஜ்ரி, கர்சனா, அனூப்கர், ரைசிங்நகர், கஜிங்பூர், பதம்பூர், கரன்பூர் மற்றும் சாதுவாலி (சிறீ கங்காநகர்) ஆகிய நகரங்களை இணைக்கிறது.

## சந்திப்புகள்
:  பாப் அருகே முனையம்
:  சாதுவாலி அருகே  முனையம் (சிறீ கங்காநகர்)

## மேலும் காண்க
* தேசிய நெடுஞ்சாலை வளர்ச்சித் திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் தே. நெ. 911

பகுப்பு:இந்திய தேசிய நெடுஞ்சாலைகள்
எடத்தநாட்டுக்கரை

alt=|thumb|கொட்டப்பல்ல சந்தி, எடத்தனத்துக்கரை
**எடத்தநாட்டுக்கரை** அல்லது **கொட்டப்பல்ல** (*Edathanattukara* or *Kottappalla* என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு ஊராகும்.

## புவியியல்
thumb
எடத்தநாட்டுக்கரை மன்னார்காடு வட்டம்,  ஆலநல்லூர் ஊராட்சியில் அமைந்துள்ளது. கிராமத்தின் மொத்த பரப்பளவு சுமார் 30 சதுர கிலோமீட்டர் (12 சதுர மைல்) ஆகும். எடத்தநாட்டுக்கரையின் தென்கிழக்கு எல்லை வழியாக வெல்லியாறு பாய்கிறது.

## சொற்பிறப்பியல்
கிராமத்தின் பெயரின் தோற்றம் குறித்து கருத்து வேறுபாடுகள் உள்ளன. எடத்தநாட்டுக்கரை என்பது கரை என்ற கூறப்படுகிறது. வடக்கு மலைக்கும் வெள்ளியாற்றிற்கும் இடையில் அமைந்திருப்பதால் இதற்கு இப்பெயர் வந்ததாக பழங்கால மக்களின் கருத்தாக உள்ளது. இந்த இடத்தில் நெல்லிக்காய் மலைகள் இருந்ததாக சொல்லப்படுகிறது. எனவே இதற்கு நெல்லிக்கூர்சி என்ற பழைய பெயரும் உண்டு. எடத்தநாட்டுக்காரைக்கு நடுவில், கோடியம் குன்னு எனப்படும் குன்று  ஒன்றைக் காணலாம். 

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
தேசிய நெடுஞ்சாலை 911அ (இந்தியா)

**தேசிய நெடுஞ்சாலை 911அ** (*National Highway 911A (India)*)(தே. நெ. 911அ) என்பது இந்தியாவில் உள்ள ஒரு நெடுஞ்சாலை ஆகும். இது இராசத்தான் மாநிலம் புகலில் தொடங்கி கஜுவாலா வரை செல்கிறது. இது இராசத்தானில் உள்ள முக்கிய மாவட்ட சாலை 103ஐ தேசிய நெடுஞ்சாலை 911 உடன் இணைக்கிறது.

## மேலும் காண்க
* தேசிய நெடுஞ்சாலை வளர்ச்சித் திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
புகல்

**புகல்** (*Pugal*) என்பது இந்தியாவில் இராசத்தான் மாநிலம் பிகானேர் மாவட்டத்தில் உள்ள ஒரு நகரம் ஆகும். இது இதே பெயரில் உள்ள புகல் துணைப்பிரிவில் உள்ள தெகசிலின் தலைமையகமாகவும் உள்ளது .

## புவியியல்
புகல் 28°30′00′′N 72°48′0′′E/28.50000 °N 72.80000 °E-இல் அமைந்துள்ளது. இதன் சராசரி உயரம் 145 மீட்டர் (869 அடி) ஆகும்.

## மக்கள்தொகை
2011ஆம் ஆண்டு இந்திய மக்கள்தொகை கணக்கெடுப்பின்படி, புகல் நகர மக்கள்தொகை *5,833*   ஆகும். இதில் ஆண்கள் 3,068  பேர், பெண்கள் 2,765  பேர்.

## மேற்கோள்கள்

பகுப்பு:Coordinates on Wikidata
பகுப்பு:பிகானேர் மாவட்டம்